# Aivoverenkiertohäiriö

### Wikipedia

Aivoverenkiertohäiriö eli AVH tarkoittaa sairaustilaa aivoverenkierrossa. Siitä seuraa useimmiten aivohalvaus. Sairauden aiheuttaa aivokudoksen vaurioituminen, joka tarkoittaa tahdonalaisten lihasten halvausta sekä pysyvää toiminnanvajausta aivoissa. Aivoverenkiertohäiriön, joka on taustalla, aiheuttaa aivoverenvuoto sekä aivovaltimotukos. Sairaus voi johtua myös aivokasvaimesta, tulehduksesta tai aivovammasta. Aivoverenkiertohäiriöt ovat erittäin vaarallisia ja yleisiä, sillä suomalaisista päivittäin aivoverenkiertohäiriöön sairaustuu noin 38. Vakavuudesta kertoo myös se, että sairauteen kuolee vuosittain yli kolmasosa sairauden saaneista. Aivoverenkiertohäiriöt ovat kolmanneksi yleisin kuolinsyy. Ainoastaan syöpä ja sydänsairaudet ovat yleisimpiä. Yleisimmin sairautta esiintyy vanhoilla ihmisillä.

## [muokkaa] Luettelo aivoverenkiertohäiriöistä

Aivoverenkiertohäiriöitä ovat esimerkiksi:

- Aivoinfarkti: Tarkoittaa osan aivosoluista jäämistä ilman happea.

- Aivoverenvuoto: Tarkoittaa aivovaltimon repeämistä, jolloin veri vuotaa aivokudokseen.

## [muokkaa] Oireet

Ensimmäisinä oireina havaitaan akuuttia eli äkillistä heikkoutta toispuoleisen kasvon tai ylä- tai alaraajan alueella, puutuneisuutta, tunnottomuutta, hämärtymistä näössä, puhekyvyn tai puheenymmärtämisen huonontumista, akuuttia ja kivuliasta päänsärkyä, huimausta ja kävelyvaikeuksia. Vakavampia oireita ovat toispuoleinen raajahalvaus, tuntohäiriö, puhevaikeuksia, näön menettäminen tai hetkellinen toisen silmän pimeneminen. Jos verenkiertohäiriö on nikamavaltimossa, oireet ovat aivorungossa. Tällaisia oireita ovat huimaus, pahoinvointi, kankeutta puheessa, kaksoiskuvat ja raajojen halvaukset eriasteisina. Verenvuodon ollessa lukinkalvonalaisena ensioireina ovat akuutti päänsärky, tajunnantason aleneminen, niskajäykkyys, oksentaminen sekä mahdolliset, tosin ei kovin yleiset halvaukset. Myös henkinen suorituskyky voi laskea, jolloin on afasiaa eli kielellisiä häiriöitä, muistihäiriöitä, mielialamuutoksia (masennus) sekä tuttujen paikkojen muistamisen ja tahdonalaisten liikkeiden suorittamisen vaikeuksia.

## [muokkaa] Hoito

Sairautta hoidetaan komplikaatioiden välttämisellä. Joissain tapauksissa käytetään aivoverisuonen tukoksen liuotushoitoa, jolla pyritään avaamaan tukkeutunut verisuoni. Sairautta hoidetaan myös verenohjennuslääkkeillä, jotta uusia verihyytymiä ei syntyisi. Uusien tukosten syntymistä pyritään välttämään aspiriinilla. Myös kirurgisilla toimenpiteillä voidaan estää aivoverenvuodossa vuotanut verenpurkauma. Leikkaus on myös hoitokeino. Se tehdään vain, jos potilaan kunto on riittävän hyvä ja purkauma on sopivassa paikassa. Leikkaus on neurokirurginen, jos esiintyy valtimopullistumaa eli aneurysmaa. Kuntoutuskin on hoitokeino. Sillä pyritään aivokudosvauriosta aiheutuneen toiminnanvajavuuden korjautumiseen.

## [muokkaa] Lähteet

- http://www.hus.fi/default.asp?path=1,32,818,1733,4484,5599

Haettu osoitteesta http://fi.wikipedia.org../../../a/i/v/Aivoverenkiertoh%C3%A4iri%C3%B6.html

Luokka: Neurologiset sairaudet

##### Views

- Artikkeli
- Keskustelu
- Nykyinen versio

##### Etsi